Υπουργείο Ναυτιλίας και Νησιωτικής Πολιτικής

Το Υπουργείο Ναυτιλίας και Νησιωτικής Πολιτικής (Υ.ΝΑ.Ν.Π.) συγκροτήθηκε στις 22 Σεπτεμβρίου 2015 από υπηρεσίες του τέως Υπουργείου Οικονομίας, Υποδομών, Ναυτιλίας και Τουρισμού, σύμφωνα με Προεδρικό Διάταγμα του προέδρου της Δημοκρατίας, Προκόπη Παυλόπουλου και του πρωθυπουργού, Αλέξη Τσίπρα.

Υπουργός έχει αναλάβει ο Βασίλης Κικίλιας και υφυπουργός ο Στέφανος Γκίκας, σύμφωνα με την ανακοίνωση του ανασχηματισμού της κυβέρνησης τον Μάρτιο του 2025.


 Ιστορία 
 Το 1944 με τον Α.Ν. 3268/44 διαχωρίστηκε από το Υπουργείο Ναυτικών ο κλάδος της εμπορικής ναυτιλίας και συνεστήθη το αυτοτελές Υπουργείο Εμπορικής Ναυτιλίας.
 Το 1971 συγχωνεύτηκε με το Υπουργείο Συγκοινωνιών στο Υπουργείο Ναυτιλίας, Μεταφορών και Επικοινωνιών.
 Το 1973 ξαναλειτούργησε αυτοτελώς ως Υπουργείο Εμπορικής Ναυτιλίας.
 Τον Σεπτέμβριο του 2007 συγχωνεύτηκε με το Υπουργείο Αιγαίου σε νέο φορέα με τον τίτλο Υπουργείο Εμπορικής Ναυτιλίας, Αιγαίου και Νησιωτικής Πολιτικής. 
 Τον Οκτώβριο του 2009 οι αρμοδιότητες σε θέματα ναυτιλίας και ανάπτυξης μεταφέρθηκαν στο Υπουργείο Οικονομίας, Ανταγωνιστικότητας και Ναυτιλίας, ενώ το Λιμενικό Σώμα μεταφέρθηκε στο Υπουργείο Προστασίας του Πολίτη.
 Τον Σεπτέμβριο του 2010 επανασυστάθηκε αυτόνομο υπουργείο με τίτλο Υπουργείο Θαλάσσιων Υποθέσεων, Νήσων και Αλιείας με αρμοδιότητες σε θέματα ναυτιλίας.
 Τον Ιούνιο του 2011 συγχωνεύτηκε στο Υπουργείο Ανάπτυξης, Ανταγωνιστικότητας και Ναυτιλίας.
 Τον Ιούνιο του 2012 με το Π.Δ. 85/2012Π.Δ. 85/2012, μετά από πρόταση του Πρωθυπουργού Α. Σαμαρά, συνεστήθη το Υπουργείο Ναυτιλίας συγκροτούμενο από υπηρεσίες του πρώην Υπουργείου Εμπορικής Ναυτιλίας, Αιγαίου και Νησιωτικής Πολιτικής που είχαν μεταφερθεί το 2009 στα τέως Υπουργεία Υπουργεία Προστασίας του Πολίτη και Ανάπτυξης, Ανταγωνιστικότητας και Ναυτιλίας. 
 Στις 17 Ιουλίου 2012 με το Π.Δ. 94/2012Π.Δ. 94/2012, το Υπουργείο Ναυτιλίας μετονομάστηκε σε Υπουργείο Ναυτιλίας και Αιγαίου.
 Στις 27 Ιανουαρίου 2015 συγχωνεύτηκε στο υπερ-Υπουργείο Οικονομίας, Υποδομών, Ναυτιλίας και Τουρισμού.
 Στις 22 Σεπτεμβρίου 2015 με το Π.Δ. 70/2015Π.Δ. 70/2015 επανασυστάθηκε ως αυτόνομο υπουργείο αποτελούμενο από τις υπηρεσίες του τέως Υπουργείου Ναυτιλίας και Αιγαίου.

 Συνοπτικά 
 Χρονική Περίοδος  Ονομασία Υπουργείου15/01/1822 - 18/04/1826  Μινιστέριο επί των Ναυτικών18/04/1826 - 03/04/1827  Μινιστέριο Νήσων Αγαίου Πελάγους03/04/1827 - 18/01/1828  01/04/1830 - 18/03/1844 Γραμματεία επί των Ναυτικών18/03/1844 - 11/04/1950 (συνυπήρχε την περίοδο 24/05/1944 - 11/04/1950 με το Υπουργείο Εμπορικής Ναυτιλίας)  Υπουργείον Ναυτικών24/05/1944 - 25/08/1971  Υπουργείο Εμπορικής Ναυτιλίας25/08/1971 - 24/09/1973  Υπουργείο Ναυτιλίας, Μεταφορών και Επικοινωνιών 24/09/1973  - 19/09/2007 Υπουργείο Εμπορικής Ναυτιλίας 19/09/2007 - 07/10/2009 Υπουργείο Εμπορικής Ναυτιλίας, Αιγαίου και Νησιωτικής Πολιτικής 07/10/2009 - 07/09/2010 Υπουργείο Οικονομίας, Ανταγωνιστικότητας και Ναυτιλίας  07/09/2010 - 17/06/2011  Υπουργείο Θαλάσσιων Υποθέσεων, Νήσων και Αλιείας 17/06/2011 - 21/06/2012  Υπουργείο Ανάπτυξης, Ανταγωνιστικότητας και Ναυτιλίας  21/06/2012 - 17/07/2012 Υπουργείο Ναυτιλίας 17/07/2012 - 25/01/2015  Υπουργείο Ναυτιλίας και Αιγαίου25/01/2015 - 23/09/2015 Υπουργείο Οικονομίας, Υποδομών, Ναυτιλίας και Τουρισμού23/09/2015 -  Υπουργείο Ναυτιλίας και Νησιωτικής Πολιτικής

 Αρμοδιότητες και αποστολή 
Το Υπουργείο Ναυτιλίας και Νησιωτικής Πολιτικής αποτελεί αφενός τον διοικητικό φορέα της Εμπορικής Ναυτιλίας, και αφετέρου μέσω του
Λιμενικού Σώματος − Ελληνικής Ακτοφυλακής έχει ως αποστολή την εφαρμογή του νόμου στον θαλάσσιο χώρο ευθύνης του, στα πλοία και στα πάσης φύσεως πλωτά ναυπηγήματα, στους λιμένες και στη χερσαία ζώνη αυτών, καθώς και σε άλλους χερσαίους, παράκτιους ή θαλάσσιους χώρους.

Ειδικότερα, στις αρμοδιότητές του περιλαμβάνονται:
 Η εξασφάλιση της δημόσιας τάξης, που περιλαμβάνει την άσκηση της αστυνομίας γενικής αστυνόμευσης και τροχαίας.
 Η πρόληψη και καταστολή του εγκλήματος και ιδίως του οργανωμένου που περιλαμβάνει την άσκηση δημόσιας και κρατικής ασφάλειας.
 Η οργάνωση όρων ασφαλούς ναυσιπλοΐας.
 Η έρευνα και διάσωση στη θάλασσα.
 Η προστασία του θαλάσσιου περιβάλλοντος,
 Η λήψη μέτρων για την παρακολούθηση, την άσκηση αστυνόμευσης και τον έλεγχο των θαλάσσιων συνόρων.
 Η διασφάλιση της τήρησης και ο έλεγχος εφαρμογής των κανόνων ναυτικής ασφάλειας στα πλοία και τις λιμενικές εγκαταστάσεις, καθώς και των όρων ασφαλούς διαχείρισης των πλοίων, σύμφωνα με το θεσμικό πλαίσιο που ισχύει κάθε φορά.
 Ο έλεγχος εφαρμογής απαιτήσεων περί προσωπικού πλοίων.
 Η άσκηση της ναυτιλιακής πολιτικής.
 Η εποπτεία, διοίκηση και εκμετάλλευση των ελληνικών λιμένων, των ναυτιλιακών υποδομών, ναυπηγείων κ.λπ.
 Η διοικητική εποπτεία των θαλασσίων συγκοινωνιών.
 Η εποπτεία των διαδικασιών της ναυτικής εκπαίδευσης, καθώς και της ναυτικής εργασίας και ναυτολόγησης.

 Στελέχωση 
Το Υπουργείο Ναυτιλίας και Νησιωτικής Πολιτικής στελεχώνεται από πολιτικό προσωπικό, καθώς και το στρατιωτικό προσωπικό του Λιμενικού Σώματος - Ελληνικής Ακτοφυλακής, Αξιωματικούς, Υπαξιωματικούς και Λιμενοφύλακες.

 Διοικητική διάρθρωση 
+Γενικοί Γραμματείς του Υπουργείου Ναυτιλίας και Νησιωτικής Πολιτικής Γενικός Γραμματέας Αιγαίου και Νησιωτικής Πολιτικής	Μανώλης ΚουτουλάκηςΓενική Γραμματέας Ναυτιλίας και ΛιμένωνΒαγγέλης Κυριαζόπουλος

 Διατελέσαντες Υπουργοί Ναυτιλίας και Νησιωτικής Πολιτικής 
 Όνομα  Έναρξη Θητείας  Λήξη Θητείας  Κυβέρνηση  Σημειώσεις Θοδωρής Δρίτσας  23 Σεπτεμβρίου 2015 5 Νοεμβρίου 2016  Κυβέρνηση Αλέξη Τσίπρα Σεπτεμβρίου 2015  Ανασύσταση του Υπουργείου Ναυτιλίας Παναγιώτης Κουρουμπλής5 Νοεμβρίου 2016  28 Αυγούστου 2018 ΑνασχηματισμόςΦώτης Κουβέλης29 Αυγούστου 2018  9 Ιουλίου 2019 Γιάννης Πλακιωτάκης9 Ιουλίου 2019  25 Μαΐου 2023Κυβέρνηση Κυριάκου Μητσοτάκη 2019 Βουλευτικές Εκλογές 2019Θεόδωρος Κλιάρης25 Μαΐου 202326 Ιουνίου 2023Υπηρεσιακή κυβέρνηση Ιωάννη Σαρμά 2023Βουλευτικές Εκλογές Ιουνίου 2023Μιλτιάδης Βαρβιτσιώτης27 Ιουνίου 202311 Σεπτεμβρίου 2023Κυβέρνηση Κυριάκου Μητσοτάκη 2023Παραίτηση μετά από την ανθρωποκτονία επιβάτη σε επιβατηγό πλοίο στον Πειραιά Χρήστος Στυλιανίδης12 Σεπτεμβρίου 202315 Μαρτίου 2025ΑνασχηματισμόςΒασίλης Κικίλιας15 Μαρτίου 2025Σήμερα

 Παραπομπές 

 Εξωτερικοί σύνδεσμοι 


*
Κατηγορία:Νυν υπουργεία της Ελλάδας
Ελλάδα